**A HIBRIDEKNEK KÖSZÖNHETŐEN TAROL EURÓPÁBAN A LEXUS**

**A világ vezető zöld luxusautómárkája, a környezetbarát hibrid elektromos autóiról ismert Lexus 2018 első félévében 38 543 értékesített Európában, 7%-al többet, mint az előző év azonos időszakában. A japán prémium autógyártó nyugat- és közép-európai eladásainak 95%-át tették ki az öntöltő, a városi közlekedés során akár 50-70%-ban tisztán elektromos üzemmódban, károsanyagkibocsátás és fogyasztás mentesen közlekedő hibridek. Az értékesítés bővülése elsősorban a megújult NX prémium crossover és CT luxus kompakt modelleknek, illetve az RX crossover folyamatos népszerűségének köszönhető. Megdöbbentő szám emellett, hogy tavalyi bemutatása óta az európai piacon több mint 1000 darab kelt el az LC szupersportkupéból, amit szintén zömében hibrid elektromos változatban választottak az ügyfelek. A jelek szerint a Lexus jó úton halad, hogy 2020-ra elérje a kitűzött évi százezer darabos értékesítést Európában.**

## Továbbra is egyenletesen növelte értékesítését Európában 2018 első félévében a világelső [hibrid elektromos](https://www.lexus.hu/hybrid-2/#introduction) prémium márkaként ismert [Lexus](http://www.lexus.hu/). A stagnáló európai prémium piacon a japán luxusautó gyártó 7% százalékkal növelte értékesítéseit, elérve a 38 543 darabot. Több kulcsfontosságú piacon is jelentősen bővült az értékesítés, például Spanyolországban (+19%), Oroszországban (+9%), Lengyelországban (+9), és az Egyesült Királyságban (+7%). A 2018 első felében Nyugat-Európában eladott 24 029 öntöltő hibrid elektrmos járművel (5%-kal több, mint 2017 azonos időszakában), a Lexus vezető szerepet játszik az autók villamosításában, amiben kulcsszerepe van annak, hogy a nyugat- és közép-európai Lexus értékesítések 95%-át a hibrid elektromos járművek teszik ki. A Lexus közepes méretű SUV modellje, a tavaly piacra dobott, megújult [NX prémium crossover](https://www.lexus.hu/car-models/nx/#hero) továbbra is a márka legnépszerűbb autója Európában 15 365 eladott darabbal (15%-kal több, mint 2017. január-június között). A második legnépszerűbb modell [a nagyméretű SUV szegmensbe tartozó RX](https://www.lexus.hu/car-models/rx/#hero) 8 995 eladott járművel (+2%), amiben már szerepet játszik a modell hétüléses változatának, az RX L-nek a közelmúltban történt bevezetése is. A 2017 őszén elvégzett modellfrissítésnek köszönhetően a kompakt luxus ferdehátú [CT](https://www.lexus.hu/car-models/ct/#hero) szintén jól teljesített 2018 első felében, 10 százalékkal növelve értékesítését 4 831 darabra. A két zászlóshajó modell – az [LC luxuskupé](https://www.lexus.hu/car-models/lc/#hero) és az ötödik generációs [LS luxusszedán](https://www.lexus.hu/car-models/ls/#hero) – közelmúltban történt bevezetésével a Lexus ismét látványosan demonstrálta a márka merész dizájn, az újszerű technológiák, a lélegzetelállító teljesítmény és a Takumi kézműves minőség iránti szenvedélyét. A piaci visszajelzés nagyon erőteljes: az LC már most, a piaci bevezetéstől számított alig egy éven belül több mint 1 000 vásárlót nyert meg magának Európában, míg az LS-ből 676 darab kelt el az idei év januárja óta.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)